Farmasøytisk institutt ved Universitetet i Oslo (UiO) ble grunnlagt med opptak av de første studentene i 1932 på det nye universitetsområdet Blindern i Oslo. Inntil 1994 var Farmasøytisk institutt den eneste utdanningsinstitusjonen i Norge for farmasøytisk utdannelse på mastergradsnivå (cand. pharm.) og doktorgradsnivå. I 2009 var det master- og bachelorutdanning i farmasi ved 3 universitet og 2 høyskoler i Norge.